text: Gats i RadioChango : 10é aniversari
  L'associació del Baix Llobregat, GATS, Grups Associats pel Treball Social, i el portal musical RadioChango celebren el seu desè aniversari programant un concert a Salamandra de l'Hospitalet de Llobregat el dia 19 de març amb La Troba Kung-Fú, DJ's com Panko (Ojos de Brujo) i Pachamama Tunait.
  El concert servirà per posar accent en el programa "Mobilització a través de la cultura" que posa l'accent en les potencialitats de la cultura com a eina d'emancipació juvenil i motor de mobilització i transformació social.
  La Troba Kung-Fú, Dj Panko, Pachamama Tunait i un bon grapat de musics, entitats o projectes com la K-rabarna, La Resistencia, El Cerkal Festival, El Mariatchi, que han acompanyat a Gats i RadioChango durant aquests 10 anys d'història, conformaran una nit que promet ser màgica a la Salamandra de l'Hospitalet per celebrar que aquesta entitat fa 10 anys i que si poden, els deixen i hi ha gent que els acompanya, volen fer almenys 10 anys més.